Katherine Johnson

Katherine Coleman Goble Johnson (26 Ogos 1918 – 24 Februari 2020) ialah seorang ahli matematik dari Amerika Syarikat yang dikenali atas kemahiran dan kebijaksanaan beliau membuat perkiraan yang banyak membantu penyelidikan NASA dalam menjalankan projek penerbangan angkasa berpandu mereka, terutamanya dalam Program Space Shuttle. Pengaruh dan sumbangan utama beliau dalam bidang sains angkasa dan perkomputeran menjadikan nama beliau disanjung tinggi serta mendapat banyak anugerah penting."'Mop Top' the 'Hip Hop' Scientist Celebrates African-Americans in the Sciences: Katherine G. Johnson", 2003"Black history... Katherine G Johnson (1918 – retired)" , UK-based Planet Science"Katherine G. Johnson: Physicist, Space Scientist, Mathematician" , Oracle Think Quest Education Foundation Library

Pada tahun 2019, Johnson telah dianugerahkan Congressional Gold Medal.

Biografi
Awal hidup
Katherine Coleman lahir pada tahun 1918 di White Sulphur Springs, Virginia Barat. Beliau merupakan anak bongsu (dalam empat adik-beradik) kepada Joylette Coleman, seorang guru, dan Joshua Coleman, seorang pembalak, petani dan tukang di sebuah hotel.

Beliau menunjukkan minat dan kemahiran yang sangat tinggi dalam ilmu matematik pada usia muda. Kauntinya tiada kemudahan persekolahan awam melepasi gred lapan untuk kaum berkulit hitam pada ketika itu, maka keluarga Coleman membawa anak-anak mereka melanjutkan pelajaran sekunder di bandar Institute, Virginia Barat. Setelah Katherine menghabiskan persekolahannya pada usia 14 tahun, beliau meneruskan pengajiannua di kolej West Virginia State - ia merupakan salah satu kolej yang khusus untuk orang berkulit hitam di Amerika Syarikat pada masa itu. Beliau banyak mengambil peluang mendalami ilmu matematik di sana.

Katherine memilih kerjaya sebagai seorang pakar matematik meskipun ia begitu sukar untuk golongan berkulit hitam mendapat kerja sedemikian pada masa itu. Beliau diberitahu mengenai suatu tawaran daripada Jawatankuasa Penasihat Aeronautik Negara yang memerlukan ahli matematik bekerja untuk mereka oleh salah satu ahli keluarganya. Beliau mendapat kerja tersebut pada tahun 1953, malah dimasukkan dalam pasukan awal dalam peralihan NACA menjadi badan NASA yang baharu.

Kerjaya di NASA
Beliau mendapat tempat sebagai seorang pakar teknologi aeroangkasa dalam divisyen Cawangan Kawalan Kapal Angkasa (Spacecraft Controls Branch) dari tahun 1958 sehinggs persaraannya pada tahun 1986. Beliau banyak terlibat dalam perancangan projek-projek angkasa utama dalam NASA: beliau bertanggungjawab membuat pengiraan trajektori penerbangan angkasa Alan Shepard - angkawasan pertama Amerika Syarikat - pada 5 Mei 1961. Beliau merangka peta pengemudian bantuan untuk para angkasawan sekiranya berlakunya kerosakan elektronik dalam penerbangan yang dijalankan. Malah, John Glenn meminta pihak NASA agar Katherine sendiri mengesahkan perkiraan komputer yang bakal mengaturcarakan laluan penerbangan Glenn mengelilingi Bumi.

Katherine terlibat dalam merancang terjektori yang membawa modul misi Apollo 11 ke Bulan pada tahun 1969. Pelan sokongan yang dirangkanya turut membantu para penerbang dalam misi Apollo 13 kembali ke Bumi dengan selamatnya berikutan berlaku kerosakan suatu tangki oksigen pentung dalam modul mereka. Beliau turut terlibat menulis bersama sebanyak 26 laporan kajian saintifik semasa tempoh kerjayanya dalam NASA. Beliau sering menghadapi banyak keadaan prasangka terhadapnya di tempat kerja (meskipun kemudahan-kemudahan sana tidak diasingkan mengikut kaum) akibat perbezaan warna kulit dan jantinanya berbanding majoriti rakan sekerja lain, di mana perangai sebegitu agak lazim semasa lewat 1950-an, namun beliau tetap menggalakkan cucu-cucu dan pelajarnya untuk meneruskan penceburan dalam sains dan teknologi.

Pada tahun 1939, beliau berkahwin dengan James Francis Goble. Mereka mempunyai tiga anak perempuan hasil perkahwinan ini: Constance, Joylette, dan Katherine. Pada tahun 1956, James Goble meninggal dunia akibat barah otak; beliau berkahwin dengan James A. Johnson, seorang pegawai Tentera Amerika Syarikat dan veteran Perang Korea tiga tahun kemudian  mereka mempunyai enam cucu dan seberapa cicit lagi hasil hubungan mereka bermukim di Hampton, Virginia, sehingga kematian Jim pada tahun 2019.

Senja hidup
Johnson meninggal dunia di rumah persaraan di Newport News, Virginia pada 24 Februari 2020, pada usia 101 tahun. Selepas kematiannya, Jim Bridenstine, pentadbir NASA, menggambarkannya sebagai "wira Amerika Syarikat" dan menyatakan bahawa "warisan perintisnya tidak akan dilupakan."

Legasi dan penghormatan
Pada 2015, beliau dianugerahkan Pingat Kebebasan Presiden oleh Barack Obama, Presiden Amerika Syarikat pada ketika itu.

Keterliban beliau dalam program-program angkasa NASA dahulu ini diketengahkan dalam filem biografi 2016 Hidden Figures, watak Katherine sendiri dilakonkan oleh Taraji P. Henson.

Rujukan

Bacaan lanjut
 Beverly Golemba, Human Computers: The Women in Aeronautical Research, manuskrip tidak diterbitkan tahun 1994, NASA Langley Archives.

 Wini Warren, Black Women Scientists in the United States, Indiana University Press, 2000, pp. 140–147. .
 Brigham Narins, Notable Scientists: From 1900 to the Present, Gale Group, 2001, .

Pautan luar

Katherine G. Johnson Video dihasilkan oleh Makers: Women Who Make America
Introduction by Dr. Ellen Stofan, "The Untold History of Women in Science and Technology", White House.gov


 NASA Technical Reports Server (NTRS): Johnson, K. G.

Kategori:Kelahiran 1918
Kategori:Kematian 2020
Kategori:Ahli matematik Afrika-Amerika
Kategori:Guru Afrika-Amerika
Kategori:Guru Amerika
Kategori:Ahli saintis Afrika-Amerika
Kategori:Ahli saintis komputer Amerika
Kategori:Ahli Presbyterian Amerika
Kategori:Ahli matematik perempuan Amerika
Kategori:Ahli matematik Amerika abad ke-20
Kategori:Ahli matematik Amerika abad ke-21
Kategori:Pendidik dari West Virginia
Kategori:Ahli NASA
Kategori:West Area Computers
Kategori:Orang dari Hampton, Virginia
Kategori:Orang dari White Sulphur Springs, West Virginia
Kategori:Ahli saintis dari West Virginia
Kategori:Alumni West Virginia State University
Kategori:Alumni West Virginia University
Kategori:Ahli saintis kumputer perempuan Amerika
Kategori:Penerima Congressional Gold Medal
Kategori:Penerima Presidential Medal of Freedom
Kategori:Ahli fizik Ahli fizik abad ke-21
Kategori:Ahli fizik perempuan Amerika
Kategori:Ahli fizik Amerika abad ke-20
Kategori:Ahli saintis Amerika abad ke-21
Kategori:Ahli saintis perempuan abad ke-20
Kategori:Ahli saintis perempuan abgad ke-21
Kategori:Ahli saintis dari Virginia
Kategori:Pendidik dari Virginia
Kategori:BBC 100 Women
Kategori:Sentenarian Amerika
Kategori:Sentenarian Afrika-Amerika
Kategori:Ahli matematik perempuan abad ke-20
Kategori:Ahli matematik perempuan abad ke-21
Kategori:Ahli matematik  dari Virginia
Kategori:Sentenarian perempuan